./data/phi0474/phi035/phi0474.phi035.perseus-lat2.xml
M. Tullius Cicero
quod autem praesidium erat salutis libertatisque vestrae, si C  Caesaris fortissimorum sui patris militum exercitus non fuisset? cuius de laudibus et honoribus qui ei pro divinis et immortalibus meritis divini immortalesque debentur mihi senatus adsensus paulo ante decrevit ut primo quoque tempore referretur